Szentendre Város Önkormányzata Képviselő-testületének 12/2025. (IV. 29.) önkormányzati rendelete
a közterület-használat rendjének szabályozásáról szóló 25/2016. (X. 17.) önkormányzati rendelet módosításáról
[1] Szentendre Város Önkormányzat elismeri a település számára ingyenesen közérdekű beruházást végzők szerepét, amellyel hozzájárulhatnak a település fejlődéséhez, miközben a beruházók anyagi áldozatot vállalnak a közösség érdekében.
[2] Ezek a vállalások anélkül segítik elő közérdekű fejlesztések megvalósítását, hogy az önkormányzatot anyagi terhek sújtanák. Az ilyen együttműködések esetén a beruházáshoz szükséges közterület-használati díj elengedése ösztönzőként szolgálhat, és megerősítheti a köz- és magánszféra közötti partnerséget.
[3] Szentendre Város Önkormányzat Képviselő-testülete az Alaptörvény 32. cikk (2) bekezdésében biztosított eredeti jogalkotói hatáskörében, az Alaptörvény 32. cikk (1) bekezdés a) pontjában és Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a következőket rendeli el:
1. §
A közterület-használat rendjének szabályozásáról szóló 25/2016. (X.17.) önkormányzati rendelet 13. § (7) bekezdése helyébe a következő rendelkezés lép:
„(7) A Polgármester a közterület-használati díj mértékét elengedheti vagy csökkentheti a város kulturális, gazdasági és sport kapcsolatainak fejlődését elősegítő programokhoz, valamint a közszolgáltatások javításához, közérdekű célok megvalósításához, közterület vagy épület felújításához kapcsolódó, az Önkormányzattal kötött megállapodás alapján történő közterület-használat esetén.”
2. §
A közterület-használat rendjének szabályozásáról szóló 25/2016. (X.17.) önkormányzati rendelet 14. § (1) bekezdése a következő k) ponttal egészül ki:
(Mentesek a közterület-használati díj fizetése alól:)
„k)	Az Önkormányzattal kötött megállapodás alapján ingyenesen végzett közérdekű beruházáshoz kötődő közterület-használat.”
3. §
Ez a rendelet a kihirdetését követő napon lép hatályba.

Szentendre, 2025. április 24.



Fülöp Zsolt							dr. Ignácz Dávid
polgármester								jegyző


Záradék:
A rendelet 2025. április 29-én került kihirdetésre.


dr. Ignácz Dávid
jegyző

